
ДО
ОБЩИНСКИ СЪВЕТ
ГР. ПОМОРИЕ

ДОКЛАДНА ЗАПИСКА

от Иван Алексиев - кмет на община Поморие

Относно: Одобряване на проект за обект: „Посочност на улиците, начин на паркиране и организация на движението в кв. „Св. Георги“ в гр. Поморие“, част: маркировка – паркиране“.

	
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


С Решение по т.1 от Протокол №12 от 11.06.2025г., Общински експертен съвет по устройство на територията - Поморие е разгледал и съгласувал проект за обект: „Посочност на улиците, начин на паркиране и организация на движението в кв. „Св. Георги“ в гр. Поморие“, част: маркировка – паркиране“. Границите на проектната разработка обхващат площта със следните улици и квартални пространства между:
- на изток до ул. „Петър Берон“, ул. „Мусала“, и ул. „Камчия“;
- на север – ул. „Изгрев“;
[bookmark: _GoBack]- на запад – ул. „Места“, ул. „Странджа“ и ул. „Панайот Волов“;
- на юг – ул. „Морска“.
Целта на проекта е да се оптимизира паркирането на МПС по улиците на кв. „Св. Георги“ в гр. Поморие, което ще допринесе както за улесняване и регулиране на същото, така и ще е от удобство на движещите се по улиците на квартал „Св. Георги“ автомобили и градски транспорт. Ще се осигури равен и регламентиран достъп на всички желаещи хора да паркират в упоменатите зони.  Отделно от горното ще се улесни и движението на пешеходците по тротоарите, които особено през летния сезон са заети от паркирани върху тях превозни средства. Същото ще намали увреждането на тротоарните настилки и ще редуцира разходите по поддръжката и ремонта им.
		
С оглед гореизложеното Ви предлагам да приемете следното


РЕШЕНИЕ:

т.1 На основание чл.21 ал.1, т.8 и ал.2 от Закона за местното самоуправление и местната администрация, чл. 10, ал. 1, т.5 във връзка с чл. 9, ал.2 от Наредба №РД-02-20-2 от 24.10.2022г. на МРРБ за организиране движението по пътищата, отворени за обществено ползване, Общински съвет – Поморие одобрява проект за обект: „Посочност на улиците, начин на паркиране и организация на движението в кв. „Св. Георги“ в гр. Поморие“, част: маркировка–паркиране“, с цел да се оптимизира паркирането на МПС по улиците на кв. „Св. Георги“ в гр. Поморие. 




т.2 На основание чл. 60, ал.1 от Административнопроцесуален кодекс, Общински съвет-Поморие допуска предварително изпълнение на настоящото решение, с оглед настъпването на летния туристически сезон и осигуряване удобството на жителите и гостите на гр. Поморие.
	


Приложение: 

- Решение по т.1 от Протокол №12 от 11.06.2025г. на Общински експертен съвет по устройство на територията – Поморие; 
- Окончателен проект (схема).






С уважение,
Иван Алексиев
Кмет на община Поморие


















Съгласувал:………………………………………
/Росица Стоева – Директор Дирекция ПНИАО/

Съгласувал:………………………………………
/инж. Кунчо Гайдов – заместник-кмет на община Поморие/

Съгласувал:………………………………………
/Хрисанта Чухлева – началник отдел ОСТ/

Изготвил:…………………………………………
/Златина Димова – юрисконсулт в отдел ОСТ/

